ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105.E.03.01-15398/5-2018 od 30.01.2018.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1258/2017 (2028/2017), за набавку добара "Набавка преструјних паровода са коморама убризгавања ПР5-ПР6 и МП1-МП2 – блок А4 - ТЕНТ-А", на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

За бешавне цеви се у тачки 6.3.1.1 каже:

Технички услови за испоруку бешавних челичних цеви:

Цеви за израду преструјних паровода и свих неопходних прикључака на њима, производе се у квалитетима материјала, димензијама и према стандардима са референтних цртежа. Све цеви се испоручују са сертификатима 3.2 према EN 10204. Цеви могу бити произведене и према стандарду EN 10216–2, али у сваком случају, морају бити задовољени и сви захтеви из оригиналних стандарда, као и додатни захтеви Наручиоца.

На цртежу ПП П5-П6 нпр цеви за ПП су Ø296x40 од ČSN материјала 15128.5 са дефинисаном толеранцијом -5%/+15%.

Да ли те цеви морају да буду у оквиру таквих толеранцијских мера иако би можда и прорачуном задовољиле цеви по данас стандардним толеранцијама. Ове са цртежа са -5%/+15%.

**ОДГОВОР 1:**

Пошто је у Техничкој спецификацији јасно назначено да је у питању принцип замене „1 за 1“ и пошто у том случају нема израде контролних прорачуна чврстоће, било би неопходно испунити све услове из оригиналне документације, па и дефинисане толеранције дебљине зида цеви са цртежа.

**ПИТАЊЕ 2:**

Да ли би у случају узимања заменских материјала по EN 10216-2 такође наручилац тражио да цеви буду у дефинисаним толеранцијама -5%/+15% а не по стандарду 10216-2?

**ОДГОВОР 2:**

Техничком спецификацијом није предвиђено коришћење заменских материјала, већ је остављена могућност производње цеви по стандарду EN 10216–2 уз испуњење свих услова који се односе на оригиналне стандарде и испуњење додатних услова Наручиоца, тако да би, узимајући у обзир одговор на питање 1, толеранције са оригиналних цртежа, свакако морале бити испоштоване.

**ПИТАЊЕ 3:**

У тачки 6.3.2 се каже:

Савијање цевних лукова (сам поступак савијања, контролисање, ниво прихватљивости и све остало), мора бити у складу са стандардима и нормама према којима је извршено савијање цевних лукова постојећих преструјних паровода.

У приложеној документацији немамо никакав податак о стандардима и нормама по којима је савијен постојећи ПП, евентуално ако има Наручилац атест да се види и поставља се питање да ли су те норме у складу са данашњим важећим.

Даље се каже:

Савијање цевних лукова може бити обављено и у складу са SRPS EN 12952, при чему морају бити испуњени сви захтеви из стандарда и норми према којима су савијени цевни лукови постојећих преструјних паровода. У случају савијања према SRPS EN 12952, вредност стањења истегнуте зоне цевног лука, рачуна се по SRPS EN 12952–5, тачка 7.3.4. Не прихвата се прорачунска дебљина зида по SRPS EN 12952–3, тачка 11.3.

Питање је како да се рачуна по тачки 7.3.4 кад она важи само за цеви до пречника 142mm а за већи пречник стандард упућује на прорачунски податак према SRPS EN 12952–3, тачка 11.3?

Молим Вас да нам доставите и цртеж 3KK – 080 353 KRYT PRUŽINY.

**ОДГОВОР 3:**

Принцип замене преструјних паровода „1 за 1“ не захтева проверу усклађености оригиналних стандарда и норми за савијање цевних лукова са данашњим важећим. У случају савијања цевних лукова према важећим стандардима, морали би да буду испуњени и сви услови везани за оригиналне стандарде и норме, уколико су они строжији.

Уколико се савијање цевних лукова ради према стандарду SRPS EN 12952, вредност стањења истегнуте зоне цевног лука, рачуна се по стандарду SRPS EN 12952–5, тачка 7.3.6, односно SRPS EN 12952–3, тачка 11.3. У складу са претходно наведеним, конкурсна документација ће бити измењена.

**НАПОМЕНА:**

**Након детаљне анализе расположиве оригиналне документације произвођача котла, закључак Наручиоца је да ниво документације коју поседује, не може да обезбеди довољно података, да би се предметна добра израдила на принципу замене „1 за 1“ услед чега су потребне обимне измене конкурсне документације.**

 **Због претходно наведеног, Наручилац ће урадити измене конкурсне документације и продужити рок за подношење понунуда.**

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.